Ahadi

**Ahadi** on Jylhämaan entinen kuningas, joka esiintyy kirjassa A Tale of Two Brothers. Hän on Mufasan ja Takan isä sekä Urun puoliso.

## Esiintymiset

### Kirjallisuus

#### The Lion King: Six New Adventures

##### A Tale of Two Brothers

Jylhämaassa vallitsee kauhea jano, ja Ahadi on vastuussa kuningaskunnasta, kun hänen puolisonsa Uru on etsimässä vettä.
Kirjan alussa Rafiki-paviaani saapuu Jylhämaahan, ja joutuu Shenzin, Banzain ja Edin hyökkäyksen kohteeksi. Onneksi Ahadi, Mufasa ja Taka saapuvat paikalle, ja Ahadi ajaa hyeenat pois.
Ahadi saa tietää, että Rafiki on Jylhämaassa etsimässä tietoa parantavista kasveista. Tämän kuultuaan hän kutsuu paviaanin Jylhäkalliolle, ja Rafiki päätyy jäämään yöksi sinne.
Seuraavana aamuna eläimet kokoontuvat Ahadin luo valittamaan ruoan ja veden vähäisyydestä. Pian myös Zuzu lentää paikalle, ja raportoi, että hyeenat aiheuttavat vaikeuksia, joten kuninkaan on pakko lähteä paikalle selvittämään tilanne.
Taka muistuttaa isäänsä, että tämä oli luvannut viedä hänet ja Mufasan metsästämään sinä aamuna. Pahoitellen Ahadi kertoo, että sitä on pakko siirtää. Tästä Taka suuttuu, ja Ahadi muistuttaa, että kuningaskunnan hallitsijana oleminen vaatii suuren vastuun ottamista. Hän myös lisää, että Mufasa tuntuu ymmärtävän tämän, mikä saa Takan raivostumaan entisestään.
Myöhemmin kafferipuhveli hyökkää Mufasan ja Takan kimppuun. Zuzun hälyttämä Ahadi tulee paikalle elefanttilauman kanssa. Kuningas tivaa puhvelilta selitystä, ja tämä alkaa heti syyttämään Mufasaa ja Takaa. Mufasa keskeyttää puhvelin ja kertoo isälleen, että Taka on loukkaantunut. Ahadi uhkailee puhvelia, että sen oli parempi olla lievä vamma.
Rafiki hoitaa Takaa, muttei pysty parantamaan haavaa hänen silmäkulmassaan, vaan siihen jää arpi.
Lopussa Ahadi nimittää Rafikin ja Zuzun neuvonantajikseen.
##### Follow the Leader

Kun Simba tarjoutuu auttamaan Rafikia, hän muistuttaa vanhaa paviaania, että tämä on auttanut hänen sukuansa Ahadin valtakaudesta lähtien.
##### How True, Zazu?

Ensimmäiseksi Ahadin mainitsee Zazu, joka kertoo Kopalle, että hänen emonsa Zuzu oli ollut Ahadin neuvonantaja.
Myöhemmin Mufasa mainitsee, että Ahadi oli joskus kertonut tarinan muurahaishyökkäyksestä, joka tappoi Boman isovanhemmat ja muutaman seepran Muwan laumassa.
#### Friends for Life

Kun Zazu ärsyyntyy siitä, että Kopaa eivät kiinnosta hänen oppituntinsa, hän muistuttaa pentua, että hänen isänsä Simba on kuningas, hänen isoisänsä Mufasa oli ollut kuningas ja hänen isoisoisänsä Ahadikin oli ollut kuningas.
#### Fight for the Throne

Simba mainitsee Ahadin hänen poikansa kysyessä, miksi Jylhäkalliota hallitsevat aina leijonat. Hän kertoo, että se on aina ollut sillä tavalla ja monta muuta kuningasta ovat hallinneet häntä ennen, mukaan lukien Ahadi.
## Ulkonäkö

Ahadi on melko suuri, kuten poikansa Mufasakin. Hänen turkkinsa on vaaleanruskea ja harja punaruskea. Vatsa, varpaat ja kuono ovat vaaleampia. Silmät ovat punertavat. Kuitenkin kirjan tekstissä sanotaan, että Ahadilla olisi pitkä musta harja ja kirkkaanvihreät silmät.

## Luonteenpiirteet

Ahadi on viisas ja rohkea kuningas, sekä eläinten kunnioittama. Vaikka hän onkin Jylhämaan hallitsija, hän ei väärinkäytä asemaansa tai ole ylimielinen, vaan on ystävällinen ja kunnioittava jokaiselle eläimelle.

Isänä Ahadi yrittää parhaansa, mutta on usein poissa kuninkaallisien tehtävien takia. Hän suosii Mufasaa, sillä tämä on vastuuntuntoisempi, eikä huomaa poikiensa huonoja välejä, vaikka merkit olisivat selkeät. Kuitenkin hän on kärsivällinen, erityisesti Takan kanssa, ja on syvästi pahoillaan, jos heidän suunnitelmansa siirtyvät myöhemmäksi.

Hän on myös hyvin suojelevainen kahta poikaansa kohtaan, kuten silloin, kun he joutuvat puhvelin hyökkäyksen kohteeksi.

## Kuvia

Ahadi, Mufasa ja RafikiAhadi ja hänen poikansa
## Trivia

* The Lion King: Six New Adventures -sarjan ulkopuolella Simban isänisä on mainittu kaksi kertaa: Leijonakuninkaassa ja Kirkkain tähti -kirjassa. Nimeä ei ole kerrottu.

## Perhe ja suku

**Puoliso:**

Uru
**Pojat:**

Mufasa
Scar
**Pojanpoika:**

Simba
**Pojanpojanpoika:**

Kopa